

MĀKSLINIECISKĀS JAUNRADES CENTRS

**PRAKTISKĀS ESTĒTIKAS SKOLA**

Andreja Saharova iela 35, Rīga, LV – 1082, tālrunis 67 474145, e-pasts [estets@riga.lv](mailto:estets@riga.lv)

INSTRUKTĀŽA

MJC “PRAKTISKĀS ESTĒTIKAS SKOLA”

audzēkņiem un vecākiem

“**Par ieviestajiem drošības pasākumiem saistībā ar Covid-19 ierobežošanu”**

Rīgā

04.09.2020. Nr. BJCPES - 20-1-ins

Sagatavots saskaņā ar Ministru kabineta 2020.gada 9.jūnija noteikumu Nr.360

“Epidemioloģiskas drošības pasākumi Covid-19 infekcijas izplatības ierobežošanai”

un MJC “PES” 25.08.2020. rīkojumu “ Par vecāku un audzēkņu likumisko pārstāvju

uzturēšanās kārtību MJC “Praktiskās estētikas skola” telpās un rīcību saistībā ar COVID-19 ierobežošanu”.

1. Skolas nodarbību laikā telpās drīkst uzturēties tikai pirmskolas vecuma bērnu vecāki vai likumiskie pārstāvji kopā ar bērniem. Jādezinficē rokas, vecākiem jālieto mutes un deguna aizsegi vienmēr, audzēkņiem jālieto mutes un deguna aizsegi nodarbību starplaikos, jāievēro distancēšanās. Vecāki uzņemas atbildību par to, lai viņu bērni ievērotu epidemioloģiskās drošības noteikumus un neierastos skolā ar paaugstinātu temperatūru, iesnām, klepu, sāpošu kaklu.
2. Pēc katras audzēkņu grupas nodarbības paredzēts 15 minūšu starpbrīdis kabinetu vēdināšanai un virsmu dezinfekcijai.
3. Starpbrīžos audzēkņiem jāuzturas iestādes gaiteņos, ievērojot piesardzības pasākumus un distancēšanos. Nav pieļaujama audzēkņu nekontrolēta pārvietošanās pa iestādes gaiteņiem.
4. Pirmskolas vecuma audzēkņu vecāki ir atbildīgi par bērnu disciplinēšanu nodarbību starplaikos.
5. Ja individuālo pulciņu nodarbības kādai grupai ilgst 2 vai vairākas stundas, telpas vedināšana un dezinfekcija notiek pēc otrās stundas.
6. Vienam audzēknim ir atļauts apmeklēt ne vairāk kā 3 dažādus interešu izglītības pulciņus.
7. Saskaņā ar pedagoga darba plānu individuālajos pulciņos var organizēt dažas nodarbības attālināti. Pirmsskolas vecuma bērni kompleksos visas nodarbības notiek klātienē.
8. Lai mazinātu inficēšanās risku vecākiem vēlams nodrošināt katram bērnam savus rakstām piederumus.
9. Covid -19 infekcijas izplatības novēršanas pamatprincipu ievērošanai ar direktora rīkojumu ir nozīmētas atbildīgās personas. Audzēkņu un vecāku pienākums ir izpildīt šo personu sniegtos norādījumus.
10. Nepieciešamības gadījumā PES audzēkņi drīkst izmantot Brīvā laika istabas pakalpojumus
11. Pēc nodarbību beigām nedrīkst uzkavēties skolas telpās.
12. Skolas vecuma bērnus vecāki drīkst pavadīt līdz iestādes durvīm un pēc nodarbībām sagaidīt, neienākot iekštelpās.
13. Par aktuāliem jautājumiem jāinteresējas iestādes mājas lapā www. estets.lv, iestādes Facebook lapā, rakstot e-pastu [estets@riga.lv](mailto:estets@riga.lv) vai telefoniski 67474145.
14. Izņēmuma gadījumos, ja akūti nepieciešams noskaidrot svarīgu informāciju, drīkst griezties pie skolas dežuranta iepriekš dezinficējot rokas un lietojot mutes un deguna aizsegu.
15. Nepiederošām personām aizliegts ienākt skolas telpās.
16. Nav pieļaujama sekojošu personu klātbūtne skolas telpās un interešu izglītības nodarbībās:
    1. Personām ar elpceļu infekcijas slimību pazīmēm, personām, kurām noteikta pašizolācija, mājas karantīna vai izolācija;
    2. Ja kādam audzēknim konstatēta COVID-19 saslimšana, vecākiem nekavējoties jāinformē iestādes administrācija.
17. Drošības pasākumos var tikt veiktas izmaiņas atbilstoši epidemioloģiskajai situācijai iestādē vai valstī.

Rīkojums stājas spēkā ar 2020.gada 1.septembri.

Direktors: G. Pētersons

Strēle 67474149